open-index/open-wikipedia-markdown huggingface dataset:
Սոթքի ամրոց

**Սոթքի ամրոց**, պատմական հուշարձան Հայաստանի Գեղարքունիքի մարզի Վարդենիս համայնքի Սոթք գյուղում: Այն թվագրվում է մ.թ.ա. 2-ից 1-ին հազարամյակից մինչև ուշ միջնադար: Տարածված է բլրի գագաթին և լանջերին:

## Նկարագրություն
Սոթքի ամրոցը գյուղի կենտրոնական մասում՝ գետի ափին բարձրացող 1,5 հա մակերեսով բլրի վրա է: Բլուրը երեք կողմից դժվարամատչելի է: Միայն հյուսիսային կողմից ունի ոչ շատ թեքություն: Հարավում հոսում է Սոթք գետը: Ամրոցը կառուցվել է բլրի ռելիեֆին համահունչ: Բլրի հարավային լանջերն ու գագաթային մասը շրջապատված են ռելիեֆի ձևը կրկնօրինակող պարսպաշարով: Դրանք երբեմն նստած են հարթեցված ժայռերի վրա: Պարիսպը տարածված է գագաթից մինչև լանջերը: Պարսպապատ մակերեսը կազմում է 0,37 հա: Ամրոցի միակ մուտքը բլրի հյուսիսային հատվածի թեք ստորոտում է: Ներկայում համեմատաբար լավ պահպանվել է մուտքի արևմտյան մասը: Արևելյան հատվածի քարերը Խորհրդային Միության ժամանակներում ճանապարհ կառուցելու համար տեղահան են արվել:

### Հուշարձանի վնասում
Ամրոցը մեծապես վնասվել է ուշ շրջանում կատարված թաղումների և շինարարական մի շարք աշխատանքների հետևանքով:

18-րդ դարի վերջերին գյուղում բնակություն հաստատած մուսուլման բնակչությունը ամրոցի պարիսպների քարերն ու միջնադարյան գերեզմանոցի տապանաքարերը օգտգործել են իրենց համար անհրաժեշտ շինարարության համար:

Խորհրդային Միության ժամանակաշրջանում՝ 20-րդ դարի կեսին, բլրի կենտրոնական հատվածում կռուցել են հոսանքի ուժեղացուցիչ կայան: 2013 թվականին տեղադրվել է հեռախոսակապ ալեհավաք:

## Հետաքրքիր տեղեկություններ
Սոթքի ամրոցի բլրի գագաթին են գտնվում 1919 թվականին Սոթքի տարածքում տեղի ունեցած հայ-թաթարական բախումների ընթացքում զոհված հայ զինորների, այդ թվում՝ Մովսես Սիլիկյանի որդու և նրա զինակիցների գերեզմանները:

1974 թվականին ամրոցի մոտ հայտնաբերվել է մ.թ.ա. 7-ից 5-րդ դարերով թվագրվող դամբարան: Այդտեղ հայտնաբերված հնագիտական բրոնզե իրերը ներկայում պահպանվում են Հայաստանի պատմության թանգարանում:

## Ծանոթագրություններ

Կատեգորիա:Գեղարքունիքի մարզի տեսարժան վայրեր
Կատեգորիա:Գեղարքունիքի մարզի հուշարձաններ
Կատեգորիա:Սոթք գյուղ
Մարի Կորե

**Մարի Կորե** (ի ծնե՝ *Զոգբո Սեզա Գալո Մարի*, ), Կոտ դ’Իվուարի անկախության պայքարի մարտիկ։ 1949 թվականի դեկտեմբերի 24-ին նա ձերբակալվել է, երբ առաջնորդում էր կանանց երթը դեպի Գրանդ-Բասսամ։ Մահացել է երիտասարդ տարիքում, և նրա պատկերը հայտնվել է իր երկրի բանկաթղթերի վրա։

## Կենսագրություն
Մարի Կորեն ծնվել է 1912 թվականին (որոշ տվյալներով՝ 1910 թվականին) այժմ Գոհրա անունով բնակավայրի մոտ՝ Գբոգուհեի շրջակայքում։ Երիտասարդ տարիքում նա տեղափոխվել է Բասսե-Կոտ, որտեղ հանդիպել ու ամուսնացել է մի ֆրանսիացու հետ։ Սակայն նրանց ամուսնությունը շատ շուտ է ավարտվել, քանի որ Կորեն ակտիվորեն ներգրավված է եղել քաղաքական շարժման մեջ։

Տրեյշվիլում նա բացել էր Ալլոկոդրոմ՝ տապակած բանանի ճաշատեսակներ մատուցող փոքրիկ ռեստորան։ Այստեղ էլ ծանոթացել էր Ռենե Սերի Կորեին, որն արդեն ամուսնացած էր։ Մարի Կորեն նվերներ էր գնում նրա կնոջ համար, և վերջինս համաձայնել էր, որ Մարին դառնա Ռենեի երկրորդ կինը՝ բազմակնության շրջանակում։ Սակայն նրա հետևորդներն ու համակիրները նրան միշտ համարել են Ռենեի միակ ու լիիրավ կինը։ 1947 թվականին Կորեն ավելի է ակտիվացել քաղաքականապես և ընտրվեց կուսակցության տեղական բաժանմունքի կանանց կոմիտեի նախագահ։ Նա անդամագրվել էր Աֆրիկյան ժողովրդավարական միավորմանը (Rassemblement démocratique africain), որը հիմնվել է 1946 թվականին։

Կորեն լայն ճանաչում է ստացել 1949 թվականին դեպի Գրանդ-Բասսամ կանանց հայտնի երթի ժամանակ։ Կանայք բողոքում էին մի շարք տղամարդկանց՝ հատկապես Բերնար Բինլին Դադեի, Մաթյո Էկրայի, Ժան Բատիստ Մոկեի, Լամա Կամարայի և Մարիի ամուսնու՝ Ռենե Սերի Կորեի ձերբակալությունների դեմ։ Կանայք ճանապարհ էին ընկել դեկտեմբերի 22-ին՝ անցնելով մոտ 40 կիլոմետր Աբիջանից մինչև Գրանդ-Բասսամ՝ դա անելով փոքր խմբերով, որպեսզի չգրավեն իշխանությունների ուշադրությունը։

Դեկտեմբերի 24-ին նրանց ճանապարհը արգելափակվեց։ Ժամանակը վճռորոշ էր և հենց Մարի Կորեն համարձակորեն կոչ է արել կանանց առաջ գնալ՝ չվախենալով նույնիսկ ոստիկանությունից, որը ջրցաններ էր օգտագործում։ Մարին ասել է նրանց, որ իրենք սովոր են թրջվելուն և նման չնչին պատճառով չպետք է հետ կանգնեն։ Նա առաջնորդել է երթը՝ իր աղջիկ Դենիզին մեջքին պահած, չնայած ջրի և արցունքաբեր գազի ճնշմանը։ Նա վայր է ընկել, ծեծի ենթարկվել և ձերբակալվել։ Դատապարտվել է երկու ամսվա ազատազրկման։ Մարի Կորեն դարձել է անկախության շարժման խորհրդանշական դեմքերից մեկը՝ Աննե-Մարի Եսի Ռաջիի, Օդետ Էկրայի և Լորուգնոն Զիկայիի հետ կողք կողքի։

## Մահ և ժառանգություն
Մարի Կորեն մահացել է 1953 թվականին՝ մատի աննշան վիրահատությունից հետո։ Նրա մահվան պայմանները մինչ օրս մնում են անհայտ։

Նա Կոտ դ’Իվուարի հերոսուհիներից է․ նրա դիմանկարը առկա է բանկաթղթերի և փոստային նամականիշերի վրա։ Նրա անունով դպրոց է անվանակոչվել։ Քաղաքական գործիչ Անրիետ Դիաբատեն նշել է, որ Գրանդ-Բասսամի կանանց երթը հիշատակող հուշարձանի այն կերպարը, որի մեջքին երեխա կա, հենց Մարի Կորեն է։

2004 թվականին ռադիոհարցման արդյունքում Կորեն ճանաչվել է Կոտ դ’Իվուարի ամենահայտնի կինը։ 2021 թվականին հայտարարվել է, որ Բելգիայում Նովա Սիթի թաղամասում մի փողոց նույնպես անվանվել է նրա անունով։

## Ծանոթագրություններ

Կատեգորիա:1910-ականների ծնունդներ
Կատեգորիա:Կոտ դ'Իվուարցի կին քաղաքական գործիչներ
Ագուստին Ալվարես Մարտինես

**Ագուստին Ալվարես Մարտինես** (, ), ուրուգվայցի ֆուտբոլիստ, Սասուոլոյի» և Ուրուգվայի ազգային հավաքականի հարձակվող, ներկայումս վարձավճարով խաղում է Սամպդորիայում»։

## Կենսագրություն
Ագուստին Ալվարես Մարտինեսը «Պենյարոլի» ակադեմիայի սան է։ Երիտասարդական և պատանեկան մակարդակներում պաշտոնական մրցաշարերում խփել է 113 գոլ։ Նորամուտը «Պենյարոլի» հիմնական թիմում նշել է 2020 թվականի սեպտեմբերի 13-ին՝ Ուրուգվայի առաջնության «Մոնտեվիդեո Սիթի Տորկեի» դեմ խաղում։ Խաղն ավարտվել է 0։ 0 հաշվով, և Ալվարես Մարտինեսը Նիկոլաս Ֆրանկոյին փոխարինման է դուրս եկել խաղի 25-րդ րոպեին: Արդեն երրորդ պրոֆեսիոնալ խաղում հարձակվողը գոլ է խփել։ Դա տեղի է ունեցել 2020 թվականի Ապերտուրայի» 13-րդ տուրի՝ «Պլազա Կոլոնիայի» դեմ արտագնա խաղում։ Ագուստինը բացել է խաղի հաշիվը, և նրա թիմը, ի վերջո, հաղթել է 3։ 1 հաշվով:

Պենյարոլում խաղացել է որպես հարձակման առաջատար և մեկ տարուց էլ պակաս ժամանակահատվածում խփել է 18 գոլ լիգայի 38 խաղում։ Լավ է համագործակցել իր թևային հարձակվող Ֆակունդո Տորեսի հետ, որը արդեն խաղում է Ուրուգվայի ազգային հավաքականում: Կանարիոն նաև շատ հաջող ելույթ է ունեցել 2021 թվականի Հարավամերիկյան գավաթում՝ խփելով 10 գոլ մրցաշարի ընթացքում, ինչը նրան դարձրել է մրցաշարի լավագույն ռմբարկու։ Ագուստինը օգնել է «Կարբոներոսին» հասնել մրցաշարի կիսաեզրափակիչ. 2011 թվականից ի վեր սա թիմի լավագույն արդյունքն է եղել միջազգային ասպարեզում, երբ ուրուգվայական ակումբը խաղացել է Լիբերտադորեսի գավաթի եզրափակչում: Տարվեվերջին «Պենյարոլի» հետ նվաճել է Ուրուգվայի չեմպիոնի տիտղոսը։

2021 թվականի սեպտեմբերի 5-ին Ագուստին Ալվարես Մարտինեսը նորամուտն է նշել Ուրուգվայի ազգային հավաքականի կազմում։ Նա մեկնարկային կազմում է եղել 2022 թվականի աշխարհի առաջնության ընտրական փուլի «Բոլիվիայի» դեմ տնային խաղում (4-2), որը տեղի է ունեցել Պենյարոլի «Կամպեոն դել Սիգլո» մարզադաշտում։ Ազգային հավաքականի կազմում իր առաջին խաղում կարողացել է 47-րդ րոպեին գոլ խփել:

## Նվաճումներ
;Թիմային

* ի չեմպիոն (1)՝ 2021
* ի Սուպերգավաթի գավաթակիր (1)՝ 2022

;Անհատական

* ի առաջնության 2021 թվականի լավագույն երիտասարդ խաղացող
* Հարավային Ամերիկայի գավաթի լավագույն ռմբարկու (1)՝ 2021 (10 գոլ)

## Ծանոթագրություններ

Կատեգորիա:Իտալիայի լեգեոներ ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Պենյարոլի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Քրիստիան Ալմեյդա

**Քրիստիան Ալմեյդա** (, ), ուրուգվայցի ֆուտբոլիստ, «Նասիոնալի» եզրային և կենտրոնական պաշտպան։

## Կենսագրություն
Քրիստիան Ալմեյդան երիտասարդական մակարդակով մարզվել է «Ուրուգվայ Մոնտեվիդեո», Լիբերտադ Վաշինգտոնի և Լիվերպուլի (Մոնտեվիդեո) ակումբների ակադեմիաներում։ Պաշտպանը վերջինիս հիմնական կազմում նորամուտը նշել է 2011 թվականի օգոստոսի 13-ին։ Ուրուգվայի առաջնության առաջին փուլում «Լիվերպուլը» մրցակցի հարկի տակ 1:1 հաշվով խաղացել է «Ռասինգի» հետ: Հաջորդ մրցաշրջանում Ալմեյդան սկսել է շատ ավելի հաճախ խաղալ «սև-կապույտների» կազմում։ 2013/14 մրցաշրջանում թիմը դուրս է մնացել Պրիմերայից, բայց անմիջապես հաղթել է Երկրորդ դիվիզիոնում և վերադարձրել իր տեղը բարձրագույն դիվիզիոնում։ «Լիվերպուլի» կազմում խաղացել է մինչև 2017 թվականի վերջը, որից հետո տեղափոխվել է արգենտինական «Դեֆենսա ի Խուստիսիա»:

Խաղացել է «Դեֆենսայի» կազմում 2017/18 մրցաշրջանի երկրորդ կեսին և 2018/19 մրցաշրջանի առաջին կեսին, որի ընթացքում «Ալկոնը» Արգենտինայի առաջնությունում զբաղեցրել է երկրորդ տեղը։ Սակայն, ուրուգվայցին այդ մրցաշրջանի երկրորդ կեսն անցկացրել է «Բելգրանոյի» կազմում: Հենց այստեղ է անցկացրել է 2019/20 մրցաշրջանի առաջին կեսը, որը Բելգրանոն սկսել է Պրիմերա B Նասոնալում։ 2020 թվականի հունվարին ազատ գործակալի կարգավիճակով տեղափոխվել է «Գոդոյ Կրուս»՝ այդպիսով վերադառնալով Արգենտինայի բարձրագույն դիվիզիոն:

Սակայն, COVID-19 համավարակի պատճառով, Ալմեյդայի՝ Մենդոսում մնալը կարճատև է եղել։ Նա Արգենտինայի լիգայում խաղացել է ընդամենը հինգ խաղ, որից հետո երկրում դադարեցրել է ֆուտբոլային ողջ գործունեությունը։ 2020 թվականի հոկտեմբերին «Լիվերպուլը» հայտարարել է իր նախկին խաղացողի թիմ վերադառնալու մասին:

2021 թվականի ապրիլին 2020 թվականի մրցաշրջանի ավարտից հետո ազատ գործակալի կարգավիճակով միացել է «Նասիոնալին»։ Իր նոր թիմի համար իր առաջին խաղում  նվաճել է իր առաջին գավաթը բարձրագույն պրոֆեսիոնալ մակարդակում. 2021 թվականի մայիսի 2-ին «Նասիոնալը» Ուրուգվայի Սուպերգավաթի խաղում հաղթել է «Մոնտեվիդեո Ուոնդերերսին» (2:0):

## Կոչումներ և նվաճումներ
* ի երկրորդ դիվիզիոնի հաղթող (1)՝ 2014/15
* ի Սուպերգավաթի գավաթակիր (1)՝ 2021
* յի փոխչեմպիոն (1)՝ 2018/19

## Ծանոթագրություններ

Կատեգորիա:Նասիոնալ Մոնտեվիդեոյի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Google Domains

մինի|260x260փքս|Գուգլի դոմենների տիրույթները
**Google Domains,** դոմենային անուններ գրանցող և դոմենների կառավարման ծառայություն, որը գործում է Google-ի կողմից։   Այն գործարկվել էր 2014 թվականին և շարունակել գործել՝ հիմնականում բետտա փուլով, մինչև 2023 թ. սեպտեմբերի 7-ին նրա ակտիվների մեծ մասը ձեռք բերվեց Squarespace ընկերության կողմից։ Վաճառքը ներառում էր գրանցված դոմենների տվյալների բազաները, հաճախորդների հաշիվները և ռեգիստրի հավատարմագրումը։

## Նկարագրություն
Ծառայությունը տրամադրում էր դոմենների գրանցում և DNS հոսթինգ։ Այն ապահովում էր կապակցում Google Cloud DNS-ի և Google Workspace-ի միջև։ Բացի այդ, այն առաջարկում էր արագ կարգավորումների փաթեթ, որը դոմենները կապում էր Blogger, Google Sites, Squarespace, Wix.com, Weebly, Bluehost, Shopify և Firebase հարթակներին։ Այն ապահովում էր դոմենների գաղտնիությանը։

Դոմենների գրանցման այս ծառայությունը հավատարմագրված էր ICANN-ի կողմից։ ICANN-ի կողմից Google LLC-ին հատկացված հերթական համարը 895 թիվն էր։      Այս համարը փոխանցվել է Squarespace-ին՝ 2023 թ․ սեպտեմբերին, տեղի ունեցած վաճառքից հետո։

## Պատմություն
Google-ը դարձավ դոմենային անունների գրանցող կազմակերպություն 2005 թվականին։ Google Domains-ը հանրային գործարկվեց բետտային ռեժիմով 2015 թվականի հունվարի 13-ին։

2022 թվականի մարտին Google-ը հայտարարեց, որ Google Domains-ը պաշտոնապես դուրս է գալիս բետա փուլից։ Այդ ժամանակ այն աջակցում էր 300-ից ավելի վերին մակարդակի դոմենների։

2023 թվականի սեպտեմբերի 7-ին Google Domains-ի բոլոր ակտիվները՝  ներառյալ բոլոր հաճախորդների հաշիվները և մոտ 10 միլիոն գրանցված դոմենային անուններ — ձեռք բերվեցին Squarespace-ի կողմից՝ մոտ 180 միլիոն ԱՄՆ դոլարով։ Squarespace-ը հայտարարեց, որ անցումային շրջանից հետո գոյություն ունեցող դոմենները կփոխանցի իր սեփական «Squarespace Domains» հարթակ։

Նույն օրը Google Domains-ը դադարեց ընդունել նոր դոմենային գրանցումներ (նոր դոմենների վաճառք) և սկսեց խորհուրդ տալ օգտատերերին անմիջապես օգտվել Squarespace-ից։

Բոլոր դոմենները ամբողջությամբ տեղափոխվել էին Squarespace 2024 թվականի հուլիսի 10-ի դրությամբ։

## Ծանոթագրություններ

## Արտաքին հղումներ
* 

Կատեգորիա:Գուգլ
Կատեգորիա:Գուգլի ծառայություններ
Կատեգորիա:Համացանց
Լեոպոլդին Տիեզան Կոֆի

**Լեոպոլդին Տիեզան Կոֆի** (. ), կոտ դ’Իվուարցի կին քաղաքական գործիչ, հանդիսանում է Կոտ դ’Իվուարի Դեմոկրատական կուսակցություն – Աֆրիկյան դեմոկրատական միավորման (PDCI-RDA) անդամ։

## Կենսագրություն
Լեոպոլդին Տիզան Կոֆին հանդիսանում է Կոտ դ’Իվուարի ամենաազդեցիկ կին քաղաքական գործիչներից մեկը։ Նա PDCI կուսակցության խորհրդանշական դեմքերից է։ 1990-ական թվականներին զբաղեցրել է կուսակցության Կանանց միության նախագահի պաշտոնը։ Նախագահ Անրի Կոնան Բեդիեի պաշտոնավարման տարիներին դարձել է Ընտանիքի և կանանց առաջխաղացման հարցերի նախարար։ Լեոպոլդին Տիեզան Կոֆիեն կուսակցության քաղաքական բյուրոյի անդամ է և 2013 թվականից PDCI-ի բաժանմունքային պատվիրակն է Դալոայում։ 2019 թվականի նոյեմբերին նշանակվել է կուսակցության փոխնախագահ, ապա զբաղեցրել է կանանց միջազգային ցանցի (RIFAA) նախագահի պաշտոնը։

## Քաղաքական կարիերա
2024 թվականի նոյեմբերին Տիզան Կոֆին կարևոր դեր է խաղացել Հորե Ֆելիքս Լուրուգնոնի PDCI-ին անդամակցության գործում, ով նախկինում աշխատել է RHDP-ում։

## Ծանոթագրություններ

 
Կատեգորիա:1950 ծնունդներ
Կատեգորիա:Կին քաղաքական գործիչներ ըստ ազգության
Մայքլ Ստյուարտ Բրաուն

**Մայքլ Ստյուարտ Բրաուն** (), ամերիկացի գենետիկ և Նոբելյան մրցանակի դափնեկիր, 1985 թվականին խոլեստերինի նյութափոխանակության կարգավորման նկարագրության համար Ջոզեֆ Գոլդշտեյնի հետ համատեղ արժանացել է ֆիզիոլոգիայի կամ բժշկության Նոբելյան մրցանակի։

## Վաղ կյանք և կրթություն
Բրաունը ծնվել է Բրուքլինում, Նյու Յորք, տնային տնտեսուհի Էվելինի և տեքստիլ վաճառող Հարվի Բրաունի ընտանիքում։ Նրա ընտանիքը հրեական է։ Ավարտել է Չելտենհեմի ավագ դպրոցը (Ուինքոթ, Փենսիլվանիա)։ 1962 թվականին Բրաունը ավարտել է Փենսիլվանիայի համալսարանըլ բժշկի մասնագիտությամբ և 1966 թվականին պաշտպանել դոկտորական թեզը Փենսիլվանիայի համալսարանի բժշկական դպրոցում։

## Կարիերա և հետազոտություն
Դալլասի Տեխասի համալսարանի առողջապահական գիտությունների կենտրոնում, որն այժմ կոչվում է UT Southwestern Medical Center, Բրաունը և նրա գործընկեր Ջոզեֆ Գոլդշտեյնը հետազոտել են խոլեստերինի նյութափոխանակությունը և հայտնաբերել, որ մարդու բջիջներն ունեն ցածր խտության լիպոպրոտեինների (LDL) ընկալիչներ, որոնք խոլեստերինը դուրս են բերում արյան հոսքից: LDL ընկալիչների բավարար քանակի բացակայությունը կապված է ընտանեկան հիպերխոլեստերինեմիայի հետ, որը խիստ նախատրամադրում է խոլեստերինի հետ կապված հիվանդությունների: Այս հիվանդության հիմքում ընկած պաթոլոգիան բացատրելուց բացի, նրանց աշխատանքը բացահայտել է բջջային կենսաբանության հիմնարար ասպեկտը՝ ընկալիչ-միջնորդավորված էնդոցիտոզը: Նրանց հայտնագործությունները հանգեցրել են ստատին դեղամիջոցների մշակմանը, որոնք խոլեստերինը իջեցնող միացություններ են: Այս կարևոր առաջընթացներից հետո նրանց հետազոտողների թիմը պարզաբանել է սպիտակուցների լիպիդային մոդիֆիկացիայի (սպիտակուցային պրենիլյացիա) դերը քաղցկեղի մեջ: 1984 թվականին նա Ջոզեֆ Գոլդշտեյնի հետ միասին արժանացել է Կոլումբիայի համալսարանի Լուիզա Գրոս Հորվից մրցանակին։ 1988 թվականին Բրաունը բժշկության մեջ իր ներդրման համար ստացել է Գիտության ազգային մեդալ։

1993 թվականից ի վեր Բրաունը, Գոլդշտեյնը և նրանց գործընկերները նկարագրել են մեխանիզմը, որի միջոցով բջիջները պահպանում են ճարպերի և խոլեստերինի անհրաժեշտ մակարդակը։

## Ծանոթագրություններ

 
Կատեգորիա:Ամերիկացի գենետիկներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Անձինք նամականիշերի վրա
Կատեգորիա:Հրեա նոբելյան մրցանակակիրներ
Կատեգորիա:Փենսիլվանիայի համալսարանի շրջանավարտներ
Ջոզեֆ Գոլդշտեյն

**Ջոզեֆ Լեոնարդ Գոլդշտեյն** () ամերիկացի կենսաքիմիկոս է։ Նա Մայքլ Բրաունի հետ համատեղ, խոլեստերինի վերաբերյալ իրենց ուսումնասիրությունների համար, 1985 թվականի արժանացել է Նոբելյան մրցանակի ֆիզիոլոգիայի կամ բժշկության ոլորտում։ Նրանք հայտնաբերեցին, որ մարդկային բջիջներն ունեն ցածր խտության լիպոպրոտեինի (LDL) ընկալիչներ, որոնք հեռացնում են խոլեստերինը արյունից, և երբ LDL ընկալիչները բավարար քանակով չեն, անհատի մոտ զարգանում են հիպերխոլեստերինեմիա և խոլեստերինի հետ կապված հիվանդություններ, մասնավորապես՝ սրտի իշեմիկ հիվանդություն։ Նրանց ուսումնասիրությունները հանգեցրին ստատինային դեղամիջոցների զարգացմանը։.

## Կյանք և կարիերա
Գոլդշտեյնը ծնվել է Քինգսթրիում, Հարավային Կարոլինա, Ֆաննիի (Ալպերտ) և Իզադորե Գոլդշտեյնի ընտանիքում, ով հագուստի խանութի սեփականատեր էր։ Նրա ընտանիքը հրեական է: 1962 թվականին Գոլդշտեյնը ստացել է բակալավրի աստիճան Վաշինգտոնի և Լիի համալսարանում, իսկ 1966 թվականին բժշկի որակավորում, Տեխասի համալսարանի Հարավարևմտյան բժշկական դպրոցում։ Օրդինատուրան ավարտելուց հետո Գոլդշտեյնը տեղափոխվել է Բեթեսդայի (Մերիլենդ) Առողջապահության ազգային ինստիտուտ (NIH), որտեղ աշխատել է կենսաքիմիական գենետիկայի ոլորտում։ 972 թվականին Գոլդշտեյնը վերադարձել է Հարավարևմտյան բժշկական կենտրոն որպես բժշկական գենետիկայի բաժնի վարիչ։

1993 թվականից ի վեր Գոլդշտեյնը, Բրաունը և նրանց գործընկերները նկարագրել են անսպասելիորեն բարդ մեխանիզմ, որը պրոտեոլիտիկորեն ազատում է SREBP-ները թաղանթներից, այդպիսով թույլ տալով դրանց միգրացիան դեպի միջուկ, որտեղ դրանք ակտիվացնում են խոլեստերինի և ճարպաթթուների սինթեզի մեջ ներգրավված բոլոր գեները: Ակտիվ SREBP-ների առաջացման մեխանիզմը խստորեն կարգավորվում է բացասական հետադարձ կապի մեխանիզմով, որը բացատրում է, թե ինչպես են բջիջները պահպանում ճարպերի և խոլեստերինի անհրաժեշտ մակարդակները տարբեր շրջակա միջավայրի պայմաններում:

## Ծանոթագրություններ
Ալբերտ Արմենակյան

**Ալբերտ Արմենակյան** (), հայտնի է **Ալբերտ** միանունով, հայ երգիչ։ Իր կարիերան սկսել է Voice Kids France-ին մասնակցելով։ Ներկայացրել է Հայաստանը Մանկական Եվրատեսիլ 2025 երգի մրցույթում՝ «Brave Heart» երգով և զբաղեցրել 4-րդ հորիզոնականը 175 միավորով, զիջելով Վրաստանին՝ 176 միավորով, Ուկրաինային՝ 177 միավորով և Ֆրանսիային՝ 248 միավորով։

## Կենսագրություն
### Վաղ և անձնական կյանք
Ալբերտը ծնվել է 2013 թվականի սեպտեմբերի 17-ին, Երևանում: Ներկայումս սովորում է Երևանի Հայրապետ Հայրապետյանի անվան թիվ 78 հիմնական դպրոցում, հաճախում է Ա. Սպենդիարյանի անվան մասնագիտացված երաժշտական դպրոցի դաշնամուրի բաժին, ինչպես նաև Զարուհի Բաբայանի երգեցողության ստուդիայի վոկալի բաժին:

### «The Voice Kids France» և Մանկական Եվրատեսիլ 2025 երգի մրցույթ
Voice Kids France-ի կույր լսումներ փուլում կարատել է «Դլե Յաման» երգը և միացել Պատրիկ Ֆլորիի թիմին: Հաջորդ փուլում կատարել է The Beatles-ի Help! երգը և անցել հաջորդ փուլ: Եզրափակչում կատարել է Սելին Դիոնի «My Heart Will Go On» երգը:

Հոկտեմբերի 22-ին հայտարարվել է, որ Ալբերտը ընտրվել է որպես 2025 թվականի մանկական Եվրատեսիլ երգի մրցույթի Հայաստանի ներկայացուցիչ: Նրա «Brave Heart» երգը թողարկվել է 2025 թվականի նոյեմբերի 7-ին:

## Ծանոթագրություններ

Կատեգորիա:Մանկական Եվրատեսիլի մասնակիցներ
Ռոբերտ Բրյուս Մերիֆիլդ

**Ռոբերտ Բրյուս Մերիֆիլդը** () ամերիկացի կենսաքիմիկոս էր, ով 1984 թվականին արժանացել է քիմիայի Նոբելյան մրցանակի՝ պինդ փուլային պեպտիդների սինթեզի գյուտի համար։

## Վաղ կյանք
Մերիֆիլդը ծնվել է Ֆորտ Ուորթում, Տեխաս, 1921 թվականի հուլիսի 15-ին՝ Ջորջ Մերիֆիլդի և Լորենի միակ որդին։ 1923 թվականին ընտանիքը տեղափոխվել է Կալիֆոռնիա, որտեղ նա հաճախել է ինը նախակրթարան և երկու ավագ դպրոց և 1939 թվականին ավարտել Մոնտեբելոյի ավագ դպրոցը։ Այնտեղ նա հետաքրքրություն է ցուցաբերել ինչպես քիմիայի և աստղագիտության նկատմամբ։

Փասադենայի կրտսեր քոլեջում երկու տարի սովորելուց հետո նա տեղափոխվեց Լոս Անջելեսի Կալիֆոռնիայի համալսարան (UCLA): Քիմիայի ֆակուլտետն ավարտելուց հետո նա մեկ տարի աշխատեց Ֆիլիպ Ռ. Պարկի հետազոտական ​​հիմնադրամում՝ հոգ տանելով կենդանիների մասին և օգնելով սինթետիկ ամինաթթուների վրա հիմնված աճի փորձերին:

Այնուհետ նա վերադարձավ UCLA-ի քիմիայի ամբիոն որպես ասպիրանտ՝ կենսաքիմիայի պրոֆեսոր Դանի մոտ՝ պիրիմիդինների քանակական որոշման մանրէաբանական մեթոդներ մշակելու համար: Ավարտելուց մեկ օր անց՝ 1949 թվականի հունիսի 19-ին, նա ամուսնացավ Էլիզաբեթ Ֆուրլոնգի հետ, իսկ հաջորդ օրը մեկնեց Նյու Յորք և Ռոքֆելլերի բժշկական հետազոտությունների ինստիտուտ:

## Կարիերա
Ինստիտուտում, որը հետագայում դարձավ Ռոքֆելլերի համալսարան, նա դոկտոր Դ.Վ. Վուլլիի օգնականն էր, միասին ուսումնասիրում էին իր և Վուլլիի կողմից համապատասխանաբար հայտնաբերած դինուկլեոտիդային և պեպտիդային աճի գործոնները: Այս ուսումնասիրությունները հանգեցրին պեպտիդների սինթեզի անհրաժեշտությանը և, ի վերջո, 1959 թվականին պինդ փուլի պեպտիդային սինթեզի (SPPS) գաղափարին: 1963 թվականին նա Ամերիկյան քիմիական ընկերության հանդեսում հրապարակեց հոդված, որում նա ներկայացրեց «պինդ փուլի պեպտիդային սինթեզ» մեթոդը: 

60-ականների կեսերին դոկտոր Մերիֆիլդի լաբորատորիայում առաջին անգամ սինթեզվեցին բրադիկինինը, անգիոտենզինը, դեզամինո-օքսիտոցինը և ինսուլինը: 1969 թվականին նա և իր գործընկեր Բերնդ Գուտտեն հայտարարեցին ռիբոնուկլեազ A ֆերմենտի առաջին սինթեզի մասին: Այս աշխատանքը ապացուցեց ֆերմենտների քիմիական բնույթը:

Դոկտոր Մերիֆիլդի մեթոդը մեծապես խթանեց կենսաքիմիայի, դեղագիտության և բժշկության առաջընթացը՝ հնարավոր դարձնելով ֆերմենտների, հորմոնների և հակամարմինների ակտիվության կառուցվածքային հիմքերի համակարգված ուսումնասիրությունը: Տեխնիկայի մշակումը և կիրառումը շարունակեցին զբաղեցնել նրա լաբորատորիան, որտեղ նա ակտիվորեն աշխատեց մինչև վերջերս:

## Անձնական կյանք
Վեց երեխաներին մեծացնելուց հետո, նրա կինը՝ Էլիզաբեթը (Լիբի), ով մասնագիտությամբ կենսաբան էր, միացավ Ռոքֆելլերի համալսարանի Մերիֆիլդ լաբորատորիային, որտեղ աշխատեց ավելի քան 23 տարի։

Երկարատև հիվանդությունից հետո Ռ. Բրյուս Մերիֆիլդը մահացավ 2006 թվականի մայիսի 14-ին՝ 84 տարեկան հասակում, Նյու Ջերսի նահանգի Քրեսկիլ քաղաքում գտնվող իր տանը։

## Ծանոթագրություններ
Հերբերտ Հաուպտման

**Հերբերտ Աարոն Հաուպտմանը** () ամերիկացի մաթեմատիկոս և Նոբելյան մրցանակի դափնեկիր էր։ Նա մշակեց մաթեմատիկական մեթոդ, որը փոխեց քիմիայի ամբողջ ոլորտը և նոր դարաշրջան բացեց բյուրեղացված նյութերի մոլեկուլային կառուցվածքների որոշման հետազոտություններում։ Այսօր Հաուպտմանի ուղղակի մեթոդները, որոնք նա շարունակեց կատարելագործել և կատարելագործել, պարբերաբար օգտագործվում են բարդ կառուցվածքները լուծելու համար։ Քիմիական կառուցվածքների լայն տեսականու վրա այս մաթեմատիկական մեթոդի կիրառումն էր, որ Շվեդիայի գիտությունների թագավորական ակադեմիային դրդեց Հաուպտմանին և Ջերոմ Կառլեին 1985 թվականի քիմիայի Նոբելյան մրցանակը շնորհել։

## Կյանք
Հերբերտը ծնվել է Նյու Յորքում հրեա ընտանիքում, Լիա (Ռոզենֆելդ) և Իսրայել Հաուպտմանի ավագ զավակն է։ 1940 թվականի նոյեմբերի 10-ին նա ամուսնացել էր Էդիթ Սիտրինելլի հետ  և ուներ երկու դուստր՝ Բարբարա (1947) և Քերոլ (1950)

Նա վաղ տարիքից հետաքրքրված էր գիտությամբ և մաթեմատիկայով։ Թաունսենդ Հարիսի ավագ դպրոցն ավարտելուց հետո, ուսումը շարունակեց Նյու Յորքի քաղաքային քոլեջում (1937) և 1939 թվականին Կոլումբիայի համալսարանից ստացավ մաթեմատիկայի մագիստրոսի աստիճան

Պատերազմից հետո նա սկսեց համագործակցել Ջերոմ Կարլի հետ Վաշինգտոնի Ռազմածովային հետազոտությունների լաբորատորիայում, և միևնույն ժամանակ ընդունվեց Մերիլենդի համալսարանի Քոլեջ Պարկի ասպիրանտական ծրագրին։ 1955 թվականին նա մաթեմատիկայի դոկտորի կոչում ստացավ Մերիլենդի համալսարանում՝ թվերի տեսության դասակարգման թեզով։ Մաթեմատիկայի և ֆիզիկական քիմիայի փորձի այս համադրությունը թույլ տվեց նրանց ուղղակիորեն լուծել ռենտգենյան բյուրեղագիտության փուլային խնդիրը։ Այս խնդրի վերաբերյալ նրա աշխատանքը քննադատության ենթարկվեց, քանի որ այդ ժամանակ խնդիրը համարվում էր անլուծելի։

1972 թվականին նա դարձավ Բուֆֆալոյի բժշկական հիմնադրամի բյուրեղագիտական ​ հետազոտական խմբի​​​​ղեկավարը։ Այս շրջանի վաղ տարիներին նա ձևակերպեց հարևանության սկզբունքը և ընդլայնման հայեցակարգը: Այս տեսությունները հետագայում զարգացան հաջորդ տասնամյակների ընթացքում։

## Ծանոթագրություններ
Երևանի մամուլի տուն

**Երևանի մամուլի տուն** (նաև կոչվում է **Մամուլի շենք**), բարձրահարկ գրասենյակային շենք և բիզնես կենտրոն Երևանում՝ Արշակունյաց պողոտա 4 հասցեում։ Պատկանում է Պետական գույքի կառավարման վարչության «Պետական գույքի գույքագրման և գնահատման գործակալություն» ՊՈԱԿ-Ին։

## Գործառույթ
Մամուլի տունը հիմնականում գործում է որպես բիզնես կենտրոն և գրասենյակային շենք, որտեղ տեղակայված են տարբեր ընկերություններ և կազմակերպություններ։

## Պատմություն
Շենքը կառուցվել է 1981 թվականին, որպես Հայաստանի կոմունիստական ​​կուսակցության կենտրոնական կոմիտեի հրատարակչություն, հետագայում դարձել է Երևանի մամուլի տուն։

Ճարտարապետներն են Օնիկ Դոխիկյանը և Լևոն Հովհաննիսյանը։ Շենքում մի ժամանակ օգտագործված 19-րդ դարի տպագրական մեքենան այժմ պահվում և ցուցադրվում է Երևանի պատմության թանգարանի հավաքածուում: 2020 թվականի հունվարին շենքում հրդեհ է բռնկվել, սակայն այն տեղայնացվել է որոշակի հարկում, և ոչ ոք չի տուժել:

## Ծանոթագրություններ

Կատեգորիա:1981 հիմնադրումներ Հայաստանում
Կատեգորիա:Երևանի շենքեր և կառույցներ
Վալենտին Կլեմենտև

**Վալենտին Վալենտինովիչ Կլեմենտև** () սովետական և ռուսական թատրոնի դերասան, Ռուսաստանի Դաշնության ժողովրդական արտիստ։

## Կենսագրություն
Ծնվել է 1961 թվականի նոյեմբերի 9-ին։

1983 թվականին ավարտել է ԳԻՏԻՍ համալսարանը և նույն տարվա ընթացքում անցել է աշխատանքի Մոսկվայի տարածաշրջանային թատրոնում աշխատանքի։

1989 թվականին ծառայել է Մոսկվայի Մ. Գորկու անվան գեղարվեստական ​​թատրոնում։

Թատրոնում աշխատելու տարիների ընթացքում նա խաղացել է բազմաթիվ գլխավոր դերեր և բեմադրել մի քանի ներկայացումներ։ Նա եղել է ԳԻՏԻՍ-ի դերասանական բաժնի գեղարվեստական ​​ղեկավարը։

2006 թվականին Վալենտինա Կլեմենտևը արժանացել է Ռուսաստանի Դաշնության ժողովրդական արտիստի կոչման։

2021 թվականին դուրս է եկել Գորկու անվան Մոսկվայի գեղարվեստական ​​թատրոնում։ Այժմ աշխատում է Նոր թատրոնում։

## Թատրոնի դերեր
* «Հրաժեշտ Մատերային»՝ Վ. Ռասպուտինի՝ թիմի ղեկավարի կողմից
* «Աղբավայր» Ա ․Դուդարևա — *Бригадист*
* «Կապույտ թռչուն» Մ. Մատերլինկա — *Պյոոս*
* «Վալենտին և Վալենտինա» Մ. Ռաշինա — *Վալենտինա*
* «Ֆրանսիական թաղամաս» Տ. Ուիլյամսա — *Տայ*
* «Մակբեթ» Ու.Շեկսպիր— *Սալդատ*
* «Հատակում»,Մ․ Գորկի— *Պեպել*
* «Պապումնի Ժուրդեն» Մ. Բուլգակով — *Դորանտ*
* «Սպիտակ գվարդիա» Մ․Բուլգարկովա — *Միշլաևսկի*
* «Զոյկայի բնակարանը» Մ. Բուլգարկովա — *Ամալնինով*
* «Անտառ» Ա. Օստրովսկովա — Անհմուտ մարդը
* «Մադամ Ալեկսանդր» Ժ. Անյու — *Դևոիրկետ*
* «Զիկովա» Մ. Գորկովա — *Միխայել*
* «Կոզմա Մինին» Ա. Օստրովսկա — *Վասիլի*
* «Ներքևում» Մ. Գորկովա — *Սատին*

## Մրցանակներ
* «Հայրենիքին մատուցած ծառայությունների համար» շքանշանի մեդալ II степени (2013).
* Ռուսաստանի Դաշնության ժողովրդական արտիստ (2006).
* Ռուսաստանի Դաշնության վաստակավոր արտիստ(1999).

## Ծանոթագրություններ

 
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Խորհրդային դերասաններ
Կատեգորիա:Ռուս դերասաններ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի Դաշնության վաստակավոր արտիստներ
Տիմպոկո Հելեն Կիենոն-Կաբորե

**Տիմպոկո Հելեն Կիենոն-Կաբորե**, ծագմամբ Կոտ դ’Իվուարից հնագետ։ Ֆելիքս Ուֆուե-Բուանի համալսարանի Մարդկային հասարակության և գիտության հետազոտական միավորման պրոֆեսոր է։ Մետաղագործության պատմության մասնագետ լինելով՝ Կիենոն-Կաբորեն հնագիտական ժառանգության խորհրդատու է Կոտ դ’Իվուարի Մշակույթի և ֆրանկոֆոնիայի նախարարությունում։ 2010–2014 թվականներին նա եղել է Արևմտյան Աֆրիկայի հնագետների միավորման նախագահը։

## Գործունեություն
Կիենոն-Կաբորեն Աբիջանում՝ Կոկոդիի Ֆելիքս Ուֆուե-Բուանի համալսարանի Մարդկային հասարակության և գիտության հետազոտական միավորման պրոֆեսոր է։ 2015 թվականին նրան նշանակել են Զարգացման մարդաբանական գիտությունների ինստիտուտի (ISAD) հնագիտության բաժնի ղեկավար։ Նրա դոկտորական ատենախոսությունը՝ «Երկաթի հին մետալուրգիան Բուրկինա Ֆասոյի Բուլկիեմդե նահանգում. ազգագրական, պատմագիտական, հնագիտական և մետալոգրաֆիական մոտեցում», պաշտպանության է ներկայացվել և արժանացել է Փարիզի համալսարան 1 Պանթեոն-Սորբոնի գնահատանքին (1998)։ Նրա հետազոտությունները հիմնված են մետաղագործական վերլուծության վրա։ Նա մեծապես հրապարակել է Բուրկինա Ֆասոյի և Կոտ դ’Իվուարի տարածքներում մետաղագործության ծագման և զարգացման վերաբերյալ։ Նրա առանձնահատուկ ուսումնասիրության ոլորտը Հարավային Սահարայում աֆրիկյան հասարակությունների տեխնոլոգիական պատմությունն է։ Կիենոն-Կաբորեն կարևորել է տեղական (բնիկ) գիտելիքի դերը մետաղի արտադրության անցյալը հասկանալու հարցում։ Բացի դրանից, նա ուսումնասիրել և հրապարակումներ է արել Սենեգալի բնակչության ու հնագույն շրջակա միջավայրի վերաբերյալ։

Կիենոն-Կաբորեն հնագիտական ժառանգության խորհրդատու է Կոտ դ’Իվուարի Մշակույթի և ֆրանկոֆոնիայի նախարարությունում։ Այդ աշխատանքների շրջանակում նա կազմակերպել է «Կոտ դ’Իվուարի հնագիտության 100-ամյակի տոնակատարությունը» (2016) և «Կոտ դ’Իվուարի հնագիտության շաբաթը», որն առաջին անգամ անցկացվել է 2019 թվականին։ Նա նաև Արևմտյան Աֆրիկայի հնագետների միավորման կոմիտեի անդամ է և 2010–2014 թվականներին եղել է դրա նախագահը։ 2020 թվականի դրությամբ նա նաև INSA-ի (Կառավարությունների գիտական խորհրդատվության միջազգային ցանց) գիտական խորհրդատուների համակարգող կոմիտեի անդամ էր, որը գործում է ֆրանկոֆոն Աֆրիկայի երկրներում։ Նա համաժողովների ու գիտական նախաձեռնությունների մի շարք կոմիտեների անդամ է, ներառյալ Աֆրիկյան ժամանակակից ժառանգությանը նվիրված *MoHoA* համաժողովի գիտական կոմիտեն (Քեյփթաուն, 2021) և *Revue de l’Environnement et de la Biodiversité-Programme d’Appui Stratégique à la Recherche Scientifique* (REB-PASRES) գիտական հանդեսի խորհրդատվական կազմը։

## Ազդեցություն
*TrowelBlazers* հարթակում հնագետ Ստեֆանի Ուին–Ջոնսը գրել է. «Պրոֆեսոր Կիենոն–Կաբորեի եռանդը չափազանցնել հնարավոր չէ։ Իր պաշտոնը նա օգտագործում է իվուարցի ուսանողներին պատրաստելու և հնագիտությունը խթանելու համար՝ միաժամանակ շարունակելով միջազգային հետազոտական գործունեությունը։ Նրա աշխատանքները Բուրկինա Ֆասոյում և Կոտ դ’Իվուարում երկաթի մշակման վերաբերյալ զգալիորեն ընդլայնել են մեր պատկերացումը Արևմտյան Աֆրիկայի մասնագիտացված երկաթամշակման կենտրոնների զարգացման մասին Ք.ա. II հազարամյակում։ Նա շարունակում է մնալ իր ոլորտի առաջատարներից մեկը և բարձր է գնահատվում ուսանողների կողմից՝ տարածաշրջանի հնագիտության հանդեպ իր նվիրվածության համար»։

## Ծանոթագրություններ

Կատեգորիա:20-րդ դարի ծնունդներ
Կատեգորիա:Կին հնագետներ
Պոլիստիլիստիկա

**Պոլիստիլիստիկա,** երաժշտական ​​ստեղծագործության գեղագիտական ​​սկզբունք և տեխնիկա, տարբեր ոճական տարրերի միտումնավոր միավորում մեկ երաժշտական ​​ստեղծագործության մեջ:

## Համառոտ նկարագրություն
«Պոլիստիլիստիկա» տերմինը ամենից հաճախ կիրառվում է Ալֆրեդ Շնիտկեի երաժշտության նկատմամբ (ով այս տերմինը ներկայացրել է 1971 թվականին), չնայած պոլիստիլիստիկան որպես կոմպոզիտական գեղագիտության սկզբունք նշվել է շատ ավելի վաղ, օրինակ՝ Չարլզ Այվզի և Կուրտ Վայլի երաժշտության մեջ: Առաջին աշխատանքը, որտեղ Շնիտկեն օգտագործել է պոլիստիլիստիկա, համարվում է Անդրեյ Խրժանովսկու «Ապակե հարմոնիկա» (1968 թվական) մուլտֆիլմի երաժշտությունը, որը ներառում է Բախից մինչև վիեննական դոդեկաֆոնիայի ոճերի տարրեր: 1970-ական և 1980-ական թվականների իր աշխատանքներում Շնիտկեն համակարգված կերպով օգտագործել է պոլիստիլիստիկան:

Պոլիստիլիստիկայի հիմնական ձևերը՝ մեջբերում (Յ. Ս. Բախի 60-րդ կանտատից խորալը Ալբան Բերգի ջութակի կոնցերտի մեջ),

կեղծ-մեջբերում (կիսամեջբերում, օրինակ՝ Իսահակ Դունաևսկու «Էնտուզիաստների մարշը» Շնիտկեի Առաջին սիմֆոնիայում), ակնարկ (Դմիտրի Շոստակովիչի Տասնհինգերորդ սիմֆոնիայի ֆինալը, նախաբանում Ռիխարդ Վագների երաժշտության մեջբերումներից հետո, մեղեդին նման է նրա «Տրիստան և Իզոլդա» օպերայի սկզբին, բայց իրականում համընկնում է Միխայիլ Գլինկայի «Մի՛ գայթակղիր» սիրավեպի սկզբի հետ):

Որոշ հետազոտողներ պոլիստիլիստիկա հասկացությունը մեկնաբանում են ավելի լայնորեն՝ ներառելով ոճական էկլեկտիզմի տարբեր դրսևորումներ, այդ թվում՝ նեոկլասիցիզմի և նեոռոմանտիզմի շրջանակներում, սակայն ամենից հաճախ պոլիստիլիստիկայի ոլորտը ներառում է պոստմոդեռնիզմին բնորոշ ոճերի բազմազանությունը (Կառլհայնց Շտոքհաուզենի «հիմները», Լուչանո Բերիոյի «սիմֆոնիան»,, Դյորդ Լիգետիի «Մեծ Մերտվիարխ», Վոլֆգանգ Ռիմի և Ս. Շիարինոյի ստեղծագործությունները), և չեն ներառում փոխառված թեմայի վարիացիաներ, ժողովրդական մեղեդու օգտագործում կամ դրա ոճի իմիտացիա (գյուղացիների երգչախումբը Ալեքսանդր Բորոդինի «Իշխան Իգոր» օպերայում, Սերգեյ Պրոկոֆևի «Կապույտ աղավնին տնքում է» ռուսական երգը), մեկ այլ կոմպոզիտորի ստեղծագործության գործիքավորումը, որոշակի տեսակի մեջբերումներ (Ա. Է. Մ. Գրետրիի մեղեդին Պ. Ի. Չայկովսկու «Պիկովայա դամա» օպերայում), միասնական ոճը պահպանելու անկարողությունը որպես արվեստագետի անհասունության նշան։

«Պոլիստիլիստիկա» տերմինը բնորոշ է ռուսական երաժշտագիտությանը (հատկապես խորհրդային շրջանին) և համակարգված կերպով չի օգտագործվում արևմտյան աղբյուրներում։

## Տես նաև

* Կոլաժ

## Ծանոթագրություններ


## Գրականություն

* 
* *Холопов Ю. Н.* Полистилистика // Большая российская энциклопедия. Том 26. Москва, 2014, с. 683.
* Полистилистика // Теория современной композиции / Отв. ред. В. С. Ценова. Москва, 2007.

## Հղումներ

* Полистилистика в творчестве А. Шнитке (без указания авторства)
* ''Анохина С. В.'' Полистилистика в музыкальной культуре постмодернизма. Дисс. канд. иск-ведения. Краснодар, 2009
.realtor

**.realtor**, ակտիվ ընդհանուր վերին մակարդակի դոմեն (gTLD), որը նախատեսված է անշարժ գույքի գործակալների համար, որոնք ամերիկյան անշարժ գույքի գործակալների ազգային ասոցիացիայի () կամ Կանադայի անշարժ գույքի ասոցիացիայի () անդամներ են: .realtor-ի ռեեստրը վարում է Real Estate Domains (RED) ընկերությունը։ .realtor դոմենների միակ գրանցողը Real Estate Domains LLC-ն է։

## Պատմություն
.realtor դոմենը (TLD) ընդհանուր վերին մակարդակի դոմեն է, որը ստեղծվել է միայն անշարժ գույքով զբաղվող պրոֆեսիոնալների համար: Այս դոմենը գործում է Real Estate Domains (RED) ընկերության միջոցով, և նրա կառավարումն իրականացվում է կայուն լիցենզիայի հիման վրա։

Դոմենի պաշտոնական գործարկումը սկսվել է 2014 թվականին․ այն պատվիրակվել է DNS արմատական գոտի 2014 թվականի հուլիսի 30-ին։ Նախաձեռնությունը նպատակ ուներ ստեղծել վստահելի և պրոֆեսիոնալ առցանց տարածք անշարժ գույքի գործակալների համար՝ ընդգծելու նրանց մասնագիտական կարգավիճակը։

## Գրանցման իրավունք
Գրանցման իրավունքը սահմանափակ է․ կարող են գրանցվել միայն այն մասնագետները, որոնք անդամակցում են NAR կամ CREA կազմակերպություններին։ Այդ սահմանափակումն ապահովում է, որ .realtor դոմենն օժտված լինի հատուկ պրոֆեսիոնալ բրենդի վարկանիշով:

Գրանցման սկզբնական փուլում NAR-ի առաջին 500․000 անդամները .realtor դոմենը ստացել են մեկ տարվա համար անվճար:

## Օգտագործում
Դոմենը կարող է օգտագործվել ոչ միայն որպես վեբ-հասցե, այլև որպես էլփոստի հասցե, ինչը բարձրացնում է պրոֆեսիոնալության մակարդակը:

.realtor դոմենի գրանցման հետ գործակալները ստանում են պարզ շաբլոնային կայք (starter site), որտեղ կարող են արագ տեղադրել իրենց մասին տեղեկությունները, ցանկերը և ստանալ հաճախորդների կարծիքները: Այս մոտեցումը նպաստում է այն բանին, որ դոմենը միայն դեկորատիվ չէ, այլ գործնական արժեք ունի վեբ ներկայության համար:

## Գրանցված դոմեններ
2025 թվականի նոյեմբերի 27-ի տվյալներով՝ գործում է 34․605 ակտիվ .realtor դոմեն։

## Տես նաև
* Անշարժ գույք
* Անշարժ գույքի միջնորդ

## Ծանոթագրություններ

## Արտաքին հղումներ
* .realtor TLD-ի կայքը

Կատեգորիա:2014 հիմնադրումներ
Կատեգորիա:Վերին մակարդակի ընդհանուր դոմեններ
Ժորժ Քյոլեր

**Ժորժ Ժան Ֆրանց Քյոլերը** (; ) գերմանացի կենսաբան էր։

1984 թվականին Քյոլերը Սեզար Միլշտեյնի և Նիլս Կայ Ջերնի հետ համատեղ արժանացել է ֆիզիոլոգիայի կամ բժշկության Նոբելյան մրցանակի՝ «իմունային համակարգի և մոնոկլոնալ հակամարմինների առաջացման վերաբերյալ աշխատանքի համար»։ Միլշտեյնի և Քյոլերի մոնոկլոնալ հակամարմիններ արտադրելու տեխնիկան հիմք դրեց հակամարմինների օգտագործմանը ախտորոշման, թերապիայի և շատ այլ գիտական ​​կիրառություններում։

## Կարիերա
Քյոլերը ծնվել է Մյունխենում: 1974 թվականի ապրիլին նա սկսել է հետդոկտորական հետազոտական ​​​​աշխատանք Քեմբրիջի (Մեծ Բրիտանիա) Մոլեկուլային կենսաբանության լաբորատորիայում, որտեղ նա Սեզար Միլշտեյնի հետ աշխատել է հակամարմինների բազմազանության հիմքում ընկած մեխանիզմը հետազոտելու համար լաբորատոր գործիք ստեղծելու վրա: Հենց այս աշխատանքի ընթացքում նրանք մշակել են հակամարմինների ստանալու իրենց հիբրիդոմիկ տեխնիկան: 1974 թվականի ապրիլին Քյոլերը վերադարձավ Բազելի իմունոլոգիայի ինստիտուտ, որտեղ շարունակեց աշխատել տեխնիկայի վրա։ Նա Բազելի ինստիտուտում մնաց ևս ինը տարի, որի ընթացքում նա շարունակեց ուսումնասիրել հակամարմինների բազմազանությունը և 1980-ականների սկզբին սկսեց աշխատել տրանսգենային մկների մշակման վրա։ 1986 թվականին Քյոլերը դարձավ Մաքս Պլանկի իմունոբիոլոգիայի ինստիտուտի տնօրեն, որտեղ աշխատեց մինչև իր մահը՝ 1995 թվականը։ Նա մահացավ Ֆրայբուրգ-իմ-Բրայսգաուում՝ սրտի հիվանդության հետևանքով։

## Անձնական կյանք
Քյոլերի հայրը՝ Կառլը, գերմանացի էր, իսկ մայրը՝ Ռայմոնդը, ֆրանսիական ընտանիքից էր։ 1968 թվականին նա ամուսնացել է Կլաուդիա Ռեյնտյեսի հետ։ Նրա առաջին հանդիպումը Կլաուդիայի հետ տեղի է ունեցել համալսարանական տարիներին, երբ Կլաուդիան բժշկի օգնական էր։ Նրանք ունեցել են երեք երեխա՝ Կատարինա, Լուսիա և Ֆաբիան։ Նա ոչ միայն քրտնաջան աշխատել է հակամարմինների մշակման վրա, այլև իր ժամանակը նվիրել է ընտանիքին։ Ընտանիքը պահելու համար Ջորջը տաքսու վարորդ է աշխատել։ Ժամանակի մեծ մասն նա իր երեխաների հետ անցկացնում էր ճանապարհներով փոքր տրակտոր վարելով և փողոցներում չմուշկներով սահելով։

## Ծանոթագրություններ
Հրդեհներ Տավուշում և Գեղարքունիքում (2025)

**Հրդեհներ Տավուշում**, էկոլոգիական խոշոր աղետ, որը սկսվել է 2025 թվականի նոյեմբերի 21-ին Հայաստանի Տավուշի և Գեղարքունիքի մարզերում՝ Ճամբարակ-Թթուջուր հատվածում, «Գալավինո» թաղամասի մոտակա սարում և Նավուր բնակավայրի «Սռտնի» կոչվող հանդամասում։

## Իրադարձությունների զարգացում
Հրդեհի առաջին բռնկումը գրանցվել է նոյեմբերի 21-ին Գեղարքունիքի մարզի Ճամբարակ-Թթուջուր հատվածում՝ միանգամից 3 օջախով: Նոյեմբերի 22-ին և 23-ին Տավուշի մարզային փրկարարական վարչության ճգնաժամային կառավարման կենտրոն ահազանգեր են ստացվել «Գալավինո» թաղամասի մոտակա սարում և Նավուր բնակավայրի «Սռտնի» կոչվող հանդամասում բռնկված հրդեհների վերաբերյալ։ Հրդեհի առանձին օջախներ են ծագել Տավուշի մարզի Իջևան և Բերդ համայնքների անտառներում: Հետագա օրերին հրդեհը տարածվել է, հայտնաբերվել է հրդեհի չորս օջախ։

### Հրդեհաշիջում
Նոյեմբերի 25-ի դրությամբ հրդեհաշիջման աշխատանքներում ներգրավվել են 1830 փրկարարներ, ոստիկանության 10 ծառայող, 103 էկոպարեկ: Գործի է դրվել 17 հիմնական և 143 օժանդակ տեխնիկա։ 

Տավուշի մարզի Դիլիջանի տարածաշրջանում հրդեհաշիջման աշխատանքները կատարվել են մի քանի հիմնական տարածքներում՝ նոյեմբերի 26-ին «Կազաչի» հատվածում՝ Տավուշի և Լոռու մարզերի միջև, բռնկված հրդեհի մեկուսացումից հետո։ Ակտիվ գործողությունները նոյեմբերի 27-ի դրությամբ կենտրոնացել են Նավուր բնակավայրի մոտակա տարածքներում, Դիլիջանի ոլորաններին հարակից անտառում և Դիլիջանի «Լեռնային Հայաստան» հյուրանոցի մոտակայքում։ Աշխատանքներին ներգրավված է զգալի խումբ՝ 669 փրկարար, ինչպես նաև  215 էկոպարեկ և տեղի բնակիչներ։ Պաշտպանության նախարարությունը ամբողջ օրվա ընթացքում ապահովել է օդային աջակցություն՝ իրականացնելով 22 ուղղաթիռային թռիչք՝ ինչպես հրդեհաշիջման օգնության, այնպես էլ տուժած տարածքների հետախուզման համար։

Ըստ ՀՀ Ներքին գործերի նախարարության փրկարար ծառայության հազորդագրության՝ նոյեմբերի 27-ի՝ ժամը 08:00-ի դրությամբ, Դիլիջանի ոլորանների և «Լեռնային Հայաստան» առողջարանի մոտակա անտառային հատվածներում բռնկված հրդեհները ամբողջությամբ մեկուսացվել են։

## Զոհ և վիրավորներ
Փրկարարական աշխատանքներ կատարելիս հրշեջ-փրկարարական ջոկատի ծառայողական մեքենան ենթարկվել է վթարի, ինչի հետևանքով զոհվել է մեկ փրկարար ծառայող, տուժել է փրկարարական 4 ծառայող։

## Ծանոթագրություններ

Կատեգորիա:2025 Տավուշի մարզում
Կատեգորիա:2025 աղետներ Հայաստանում
Կատեգորիա:2025 հրդեհներ
Կատեգորիա:2025 նոյեմբերի իրադարձություններ Հայաստանում
Կատեգորիա:Հայաստանի բնապահպանության նախարարություն
Կատեգորիա:Հրդեհներ Հայաստանում
.cymru

**.cymru**, Ուելսի համար նախատեսված երկու աշխարհագրական վերին մակարդակի դոմեններից մեկը։ Cymru բառը ուելսերեն նշանակում է Ուելս։

## Նպատակ և կիրառություն
Վերին մակարդակի այս դոմենն առաջարկվել է բրիտանական համացանցային ռեգիստրի "Nominet" ընկերության կողմից, որը 1996 թվականից ղեկավարում է Միացյալ Թագավորության .uk դոմենը։ Առաջարկը սկզբնական փուլում բախվեց .cym դոմենի հետ, որն առաջարկում էր Ուելսում հիմնված ոչ առևտրային dotCYM կազմակերպությունը, որն աջակցում է ուելսերեն լեզվին և մշակույթին։ (Ի վերջո .cym դոմենը տրվել է Կայմանյան կղզիներին)։

2014 թվականի հունիսին ICANN-ը վերջնական հաստատեց նոր դոմենները և դրանց փուլային գործարկմանը։ Սկզբում նոր դոմենները հասանելի էին միայն ապրանքային նշանների սեփականատերերին, իսկ ամբողջական հասանելիությունը նախատեսված էր 2015 թվականի գարնանը։

2014 թվականի սեպտեմբերի 30-ին Ուելսի սենատը պաշտոնապես տեղափոխեց Սենեդի կայքերը և մի շարք այլ կայքեր նոր “.cymru” և “.wales” աշխարհագրական վերին մակարդակի դոմենների տակ, որոնք նախատեսված են հատուկ Ուելսի համար։ Wales Online-ը, Daily Post-ը, Ուելսի Ռեգբիի Միությունը, Millennium Stadium-ը, Golwg360-ը, Bloc-ը, Gwalia-ն, Atlantic PLC-ն, Orchard-ը և Portmeirion-ը նույնպես փոխեցին իրենց դոմենները նորերին։

Այս դոմենները հանրության համար հասանելի դարձան Սուրբ Դավթի օրը՝ 2015 թվականին։

## Տես նաև
* .scot
* .bzh
* .cat
* .eus
* .gal
* .quebec

## Ծանոթագրություններ

## Արտաքին հղումներ
* Cymru - Wales (in English) at Nominet.uk
* Our Home Online (Domain for Wales) (in English and Welsh) at eincartrefarlein.cymru
* 

Կատեգորիա:Համացանց
Կատեգորիա:Ուելս
Կատեգորիա:Վերին մակարդակի ընդհանուր դոմեններ
Սեզար Միլշտեյն

**Սեզար Միլշտեյն**, CH, FRS (), հակամարմինների հետազոտության ոլորտոի արգենտինացի կենսաքիմիկոս: 1984 թվականին Միլշտեյնը Նիլս Կայ Ջերնի և Ժորժ Քյոլերի հետ կիսեց Նոբելյան մրցանակը ֆիզիոլոգիայի կամ բժշկության ոլորտում՝ մոնոկլոնալ հակամարմիններ ստանալու համար հիբրիդոմայի մեթոդի մշակման համար:

## Կենսագրություն
Միլշտեյնը ծնվել է Բահիա Բլանկայում, Արգենտինա: Նրա ծնողներն էին Մաքսիմա (Վանարկս) և Լազարո Միլշտեյնը՝ Ուկրաինայից ներգաղթած հրեաներ էին։ Ավարտել է Բուենոս Այրեսի համալսարանը և ստացել է դոկտորի կոչում պրոֆեսոր Ստոպանիի (կենսաքիմիայի պրոֆեսոր) մոտ։ Ավելի ուշ նա դարձել է Բժշկական հետազոտությունների խորհրդի մոլեկուլային կենսաբանության լաբորատորիայի անդամ, Քեմբրիջ, Անգլիա. նա ստացել է բրիտանական քաղաքացիություն և ունեցել է կրկնակի բրիտանա-արգենտինական քաղաքացիություն։ 1956 թվականին նա ստացել է մրցանակ Արգենտինայի կենսաքիմիայի հետազոտությունների ընկերության (SAIB) կողմից՝ ալդեհիդ դեհիդրոգենազ ֆերմենտի միջոցով ֆերմենտային կինետիկայի վերաբերյալ իր աշխատանքի համար: 1958 թվականին, Բրիտանական խորհրդի ֆինանսավորմամբ, նա միացել է Քեմբրիջի համալսարանի կենսաքիմիայի ամբիոնին՝ Մալքոլմ Դիքսոնի մոտ ֆոսֆոգլյուկոմուտազ ֆերմենտի մետաղական ակտիվացման մեխանիզմի վերաբերյալ դոկտորական ատենախոսության համար։ Այս աշխատանքի ընթացքում նա համագործակցել է Ֆրեդերիկ Սանգերի հետ։

## Կարիերա

Միլշտեյնի հետազոտական ​​կարիերայի մեծ մասը նվիրված էր հակամարմինների կառուցվածքի և հակամարմինների բազմազանության առաջացման մեխանիզմի ուսումնասիրությանը: Հենց այս որոնման շրջանակներում էր, որ 1975 թվականին նա աշխատեց Ժորժ Քյոլերի (իր լաբորատորիայի հետդոկտորական գիտաշխատող) հետ՝ մոնոկլոնալ հակամարմիններ առաջացնելու  հիբրիդոմայի տեխնիկա մշակելու համար։ Այս հայտնագործությունը հանգեցրեց  գիտության և բժշկության մեջ հակամարմինների օգտագործման հսկայական ընդլայնմանը: «Հիբրիդոմա» տերմինը հորինել է Լեոնարդ Հերցենբերգը՝ Միլշտեյնի լաբորատորիայում իր արձակուրդի ընթացքում՝ 1976-1977 թվականներին։

Միլշտեյնն ինքը մեծ ներդրում է ունեցել մոնոկլոնալ հակամարմինների տեխնոլոգիայի կատարելագործման և զարգացման գործում, մասնավորապես՝ մոնոկլոնալ հակամարմինների օգտագործման մեջ՝ տարբեր բջիջների տեսակների միջև տարբերակում ապահովող մարկերներ ստեղծելը: Կլաուդիո Կուելոյի հետ համագործակցելով՝ նա նպաստել է մոնոկլոնալ հակամարմինների՝ որպես նյարդաբանական խանգարումների, ինչպես նաև շատ այլ հիվանդությունների պաթոլոգիական ուղիների հետազոտման զոնդերի օգտագործման հիմքի ստեղծմանը։

Իր սեփական նվաճումներից զատ, Միլշտեյնը հանդես է եկել որպես հակամարմինների ոլորտում շատերին է առաջնորդել և ոգեշնչել, ինչպես նաև օգնել է ավելի քիչ զարգացած երկրների գիտությանը և գիտնականներին: Միլշտեյնը արտոնագրել է մոնոկլոնալ հակամարմինների արտադրությունը և ստացել ևս երեք արտոնագիր:

## Անձնական կյանք
1953 թվականին Միլշտեյնը ամուսնացել է Սելիա Պրիլելտենսկու հետ:

Միլշտեյնը մահացել է 2002 թվականի մարտի 24-ին, Անգլիայի Քեմբրիջ քաղաքում, 74 տարեկան հասակում՝ սրտի հիվանդության հետևանքով, որից նա տառապում էր երկար տարիներ։

«*Հրդեհ, Սեզար Միլշտեյնի պատմությունը*» ֆիլմը թողարկվել է 2010 թվականին։ Անա Ֆրեյլեի ռեժիսորությամբ ֆիլմը Արգենտինայի կինոակադեմիայի կողմից արժանացել է «Լավագույն վավերագրական ֆիլմ» մրցանակին:

## Ծանոթագրություններ
Սուրբ Ստեփանոս եկեղեցի (Ռինդ)

**Սուրբ Ստեփանոս եկեղեցի**, 10-րդ դարի հայկական առաքելական եկեղեցի Մեծ Հայքի Սյունիք նահանգի Վայոց ձոր գավառի Վերին Ուլգյուր գյուղում, ներկայիս Վայոց ձորի մարզի Ռինդ գյուղից հյուսիս-արևելք։ Ներկայումս պահպանված է միայն եկեղեցու հիմնապատերը։ 

Սուրբ Ստեփանոս եկեղեցին ընդգրկված է Ռինդի պատմության և մշակույթի անշարժ հուշարձանների ցանկում։ 

1955 թվականին ավերակ եկեղեցու գերեզմանատանը Սեդրակ Բարխուդարյանը հայտնաբերել է խաչքարի վրա գրված մի արձանագրություն, ուր հիշատակվում են հայ մանրանկարիչ և ճարտարապետ Մոմիկ վարդպետի որդի Ասկանդարը և վերջինիս որդի Շատոնիկը։ Ենթադրվում է, որ Մոմիկի գերդաստանի անդամները կարող են թաղված լինել Սուրբ Ստեփանոս եկեղեցու մոտ։

## Պատկերասրահ

Upper Ulgyur 5.jpg|Զույգ խաչքարեր եկեղեցու մուտքի մոտ
Upper Ulgyur 1.jpg|Խաչքարեր եկեղեցու արևմտյան կողմում
Upper Ulgyur 6.jpg|Խաչքարեր եկեղեցու արևմտյան կողոմում
Մատուռ, Գյուղատեղի «Վերին Ուլգյուր», Ռինդ 1.jpg|Եկեղեցու ներսը (ավերված)
Խաչքարեր Ուլգյուր բնակատեղիում, Ռինդ 02.jpg|Խաչքար եկեղեցու հարևանությամբ
Khackar in Rind village, Armenia 02.jpg|Խաչքար եկեղեցու հարևանությամբ


## Ծանոթագրություններ

Կատեգորիա:10-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ռինդի հուշարձաններ
Կատեգորիա:Վայոց ձորի թեմի վանքեր և եկեղեցիներ
Սունե Բերգստրյոմ

**Կարլ Սունե Դետլոֆ Բերգստրյոմը** () շվեդ կենսաքիմիկոս էր։ 1975 թվականին նա նշանակվել է Շվեդիայի Նոբելյան հիմնադրամի տնօրենների խորհրդի անդամ։ և Բենգտ Սամուելսոնի հետ միասին արժանացել է Կոլումբիայի համալսարանի Լուիզա Գրոս Հորվից մրցանակի։ Նա 1982 թվականին Բենգտ Սամուելսոնի  և Ջոն Վեյնի հետ կիսել է ֆիզիոլոգիայի կամ բժշկության Նոբելյան մրցանակը՝ պրոստագլանդինների և դրանց հետ կապված նյութերի վերաբերյալ հայտնագործությունների համար։

Բերգստրյոմը 1965 թվականին ընտրվել է Շվեդիայի գիտությունների թագավորական ակադեմիայի անդամ, իսկ 1983 թվականին՝ նրա նախագահ։ 1965 թվականին նա նաև ընտրվել է Շվեդիայի ճարտարագիտական ​​գիտությունների թագավորական ակադեմիայի անդամ։ 1966 թվականին նա ընտրվել է Արվեստների և գիտությունների ամերիկյան ակադեմիայի արտասահմանյան պատվավոր անդամ։ Նա նաև ԱՄՆ գիտությունների ազգային ակադեմիայի և Ամերիկյան փիլիսոփայական ընկերության անդամ էր։ Նա նաև ԱՄՆ գիտությունների ազգային ակադեմիայի և Ամերիկյան փիլիսոփայական ընկերության անդամ էր։

1943 թվականին Բերգստրյոմը ամուսնացել է Մեյ Գերնանդտի հետ։ Նա ունեցավ երկու որդի՝ գործարար Ռուրիկ Ռենստիրնան՝ մայոր Գերնանդտից, և էվոլյուցիոն գենետիկ Սվանտե Պաաբեն (2022 թվականի Նոբելյան մրցանակի դափնեկիր ֆիզիոլոգիայի կամ բժշկության ոլորտում)՝ էստոնացի քիմիկոս Կարին Պյաբոյի հետ արտամուսնական կապից։ Երկու որդիներն էլ ծնվել են 1955 թվականին, և Ռուրիկը իր խորթ եղբոր՝ Սվանտեի գոյության մասին իմացել է միայն մոտ 2004 թվականին։

## Ծանոթագրություններ
.ไทย

**.ไทย**, Թաիլանդի վերին մակարդակի ազգային երկրորդ դոմենը։

2010 թվականին Թաիլանդի համար գրանցվել և գործարկվել է տեղական լեզվով դոմենային անունների համար նախատեսված նոր վերին մակարդակի դոմեն։ Առաջինը .th դոմենն է։ 2021 թվականի դրությամբ այս դոմենով ակտիվ էր ավելի քան 30․000 կայք:

## Նպատակ
.ไทย վերին մակարդակի դոմենը (ccTLD) ստեղծվել է՝ թույլ տալու, որ Թաիլանդի համացանցի տարածքում օգտագործվեն ազգային՝ թայերենի այբուբենով դոմենային անուններ։ Դոմենի կառավարումն իրականացնում է Thai Network Information Center Foundation (THNIC) կազմակերպությունը։ Դոմենի փյունիկոդ տարբերակը ներկայացվում է որպես **xn--o3cw4h**։

.ไทย դոմենը նախատեսված է այն կազմակերպությունների և անհատների համար, որոնք իրենց կայքերում կամ էլեկտրոնային հասցեներում ցանկանում են օգտագործել թայերեն անվանումներ՝ ապահովելով տեղայնացված, մշակութային առումով համապատասխան ներկայություն։

## Պատմություն
.ไทย դոմենի հաստատման գործընթացը սկսվել է այն ժամանակ, երբ Թաիլանդը ներկայացրել է իր դիմումը ICANN-ին՝ IDN ccTLD ծրագրի շրջանակում։ Դիմումը քննության է ընդունվել 2009 թվականին, իսկ դոմենի ներկայացումը ICANN-ը պաշտոնապես դիտարկել է 2010 թվականի ապրիլի 19-ից։

Դոմենի պատվիրակումը (մատակարարների և տեխնիկական կառույցների նշանակումը) ավարտվել է 2010 թվականի օգոստոսի 19-ին, երբ .ไทย դոմենը ներառվել է արմատական գոտում և դարձել է լիարժեք աշխատող TLD։

## Տեխնիկական աջակցություն
Դոմենի տեխնիկական սպասարկումն իրականացվում է Թաիանդում գործող սերվերների միջոցով։

## Գրանցումներ
THNIC-ի պաշտոնական տվյալներով՝ 2021 թվականի դեկտեմբերի 31-ի դրությամբ գրանցված է եղել 30․311 .ไทย դոմենային անուն։

## Երկրորդ մակարդակի դոմեններ
Գոյություն ունի երկրորդ մակարդակի 7 դոմեն՝

## Ծանոթագրություններ

Կատեգորիա:Վերին մակարդակի ազգային դոմեններ
Կատեգորիա:Թաիլանդ
Կատեգորիա:2010 հիմնադրումներ
Սուրբ Փոկաս մատուռ

**Սուրբ Փոկաս մատուռ**, 11-րդ դարում կառուցված հայկական քրիստոնեական մատուռ Նորավանք վանական համալիրից հարավ-արևելք, Գնիշիկի ձորում։

Մատուռը կառուցվել է հասարակ քարով։ Հայ պատմագիր և Սյունիքի մետրոպոլիտ Ստեփանոս Օրբելյանը վկայում է, որ Սուրբ Փոկաս հայրապետի անունը կրող մատուռում, մասնավորապես բեմի տակից, մի քիչ ջուր էր բխում, որն իր հետ բերում էր «բժշկարար» ձեթ։

Պատմիչը հիշատակում է, որ, ըստ հնագույն ավանդությունների, հենց այս վայրում են բերվել ու թաղվել Սուրբ Փոկասի նշխարները, ինչի պատճառով էլ տեղանքը կոչվել է նրա անունով։ Այդ բուժիչ ձեթը զարմանալի հրաշքներ էր գործում՝ բուժելով ժամանակի համար «ամենայն անբուժելի ցավք» համարվող հիվանդությունները, ինչպիսիք էին գոդությունն ու բորոտությունը, ինչպես նաև հին, նեխած ու վարակված վերքերը։ Այս բացառիկ հատկության շնորհիվ այդ վայրի համբավը տարածվել էր ամբողջ երկրում։։

Մատուռը կանգուն է ներկայումս և ջուրը բխում է մինչ օրս:

## Պատկերասրահ

Պատկեր:Մատուռ Փոկաս Հայրապետի 02.jpg|Մատուռը հարավային, արտաքին պատը


## Ծանոթագրություններ

Կատեգորիա:10-րդ դարի հայկական վանքեր և եկեղեցիներ
Կատեգորիա:Մատուռներ